

***ΕΚΔΟΣΗ ΑΔΕΙΑΣ ΠΟΛΙΤΙΚΟΥ ΓΑΜΟΥ ΓΙΑ ΚΥΠΡΙΟΥΣ ΥΠΗΚΟΟΥΣ***

***ΕΠΙΣΗΜΑΝΣΕΙΣ***

-Η άδεια γάμου εκδίδεται μετά από την παρέλευση οκτώ (8) ημερολογιακών ημερών από την ημέρα της κατάθεσης των δικαιολογητικών.

-Για την κατάθεση της αίτησης και την παραλαβή της άδειας, πρέπει να προσέρχεται ο ίδιος ο ενδιαφερόμενος.

-Οι μελλόνυμφοι είναι ελεύθεροι να επιλέξουν το Δημαρχείο τέλεσης του γάμου. Για το σκοπό αυτό υποβάλλουν από κοινού αίτηση συνοδευόμενη από τις άδειες γάμου στο Δημαρχείο της επιλογής τους.

ΤΑ ***ΔΙΚΑΙΟΛΟΓΗΤΙΚΑ*** ΠΟΥ ΑΠΑΙΤΟΥΝΤΑΙ ΕΙΝΑΙ ΤΑ ΕΞΗΣ:

**1.Αίτηση** (συμπληρώνεται στο Δήμο).

**2.Πιστοποιητικό Γέννησης.**

**3.Βεβαίωση** από την Πρεσβεία ότι δεν υπάρχει κώλυμα τέλεσης γάμου, επικυρωμένη από το Υπουργείο Εξωτερικών (Αρίωνος 10, Ψυρρή).

**4.Παράβολο** δημοσίου αξίας 15 ευρώ (μέσω της ηλεκτρονικής πλατφόρμας «e-παράβολο»- Κωδικός τύπου παραβόλου -2386- και αποδεικτικό πληρωμής του από το Ταμείο Τράπεζας ή αντίγραφο ηλεκτρονικής συναλλαγής).

 **5. Αναγγελία γάμου** δημοσιευμένη σε μια ημερήσια αθηναϊκή εφημερίδα- απαιτείται όλο το φύλλο της εφημερίδας και ένα αντίτυπο για τον κάθε ενδιαφερόμενο- με **ΤΟΠΟ ΚΑΤΟΙΚΙΑΣ Άγιοι Ανάργυροι ή Καματερό** και τα ονόματα και των δύο ενδιαφερομένων στα **ΕΛΛΗΝΙΚΑ**.

**6.Αποδεικτικό στοιχείο κατοικίας** (λογαριασμός ΔΕΚΟ ή μισθωτήριο οικίας κ.λπ.).

**7.Αντίγραφο ταυτότητας και κάρτας ευρωπαίου πολίτη.**

Για όσα κράτη έχουν υπογράψει τη Σύμβαση της Χάγης (1961) τα δημόσια έγγραφά τους πρέπει να φέρουν την ειδική επικύρωση της Χάγης (Apostile -Ν.1497/84).